cyanic-selkie/wikianc huggingface dataset:
Brasiliansk kommune
Ein kommune i Brasil vert kalla município og er den minste politiske administrative eininga i Brasil. Han er lagd under dei føderale einingane (UF – Unidade Federativa, eller delstat). Han har berre to autoritetar, den utøvande (Prefeitura) og den lovgjevande (Câmera de Vereadores). Generelt sett er ein kommune sett saman av ein by, eit hovudsete og omkringliggjande område, men dei kan også vere sett saman av ulike tettstader innanfor det same kommuneområdet. Når byar veks og tar til å nærme seg andre kommunar, får dei namnet metropolregion. Dette skjer til dømes for hovudstadene i delstatane.
Goodbye Stranger
«Goodbye Stranger» er ein song av det engelske rockebandet Supertramp, først gjeven ut på det sjette studioalbumet deira, Breakfast in America (1979). Songen vart gjeven ut på singel, og gjorde det ikkje særskild bra i heimlandet, men vart ein stor hit andre stader, og nådde topp 20 i USA og Canada, der han nådde høvesvis 15. og 6. plass. Songen var skriven av Rick Davies.
Brasiliansk kommune
Oppgåver
Det er kommunen som har den direkte praktiske omsorga for dei forskjellige livsaspekt til innbyggjarane, som eigedomsregister, vedlikehald av mindre viktige tilkomstvegar, asfaltering, trafikkontroll på tilkomstvegar under deira kontroll i tillegg til grunnskoleutdanninga. Kommunen tilbyr også helsestasjonar for innbyggjarane. Dei kontrollerer og verifiserer publikumstransport innanfor kommunen (taxi, bybussar, lokaltrafikk). Kommunen har også ansvar for den lokale søppelhandsaminga og dei opne marknadane.
Kommunen har ingen væpna politistyrke, men har derimot eit kommunepoliti – guarda municipal – som generelt ikkje nyttar skytevåpen.
Inndeling
Dei politiske inndelingane i kommunen (distrikt) er lagd til rådhuset (prefeitura). Ein kommune er delt opp i bairroer innanfor same region. Det kan også vere under-prefeituras som desentraliserer administrasjonen sin dag til dag operasjon. Uansett er all utøvande politisk makt under ordføraren sin (prefeito) kontroll og assistentane hans (tillitsverv).
I Brasil samsvarar kommunegrensene sjeldan med naturlege eller kulturelle avgrensingar, men grensene samsvarar med politiske interesser åt dei lokale oligarkane.
I dag har Brasil 5 560 kommunar fordelt på 26 delstatar og eit føderalt distrikt.
Amiskwia
Amiskwia er ei utdødd dyreslekt frå kambrium som utgjer si eiga rekkje. Ho er berre kjend i nokre få eksemplar frå British Columbia i Canada. Kroppen var gelatinøs og hadde tydeleg hale. Hovudet hadde to tentaklar. Dyret hadde ei lengd på 2–3 cm. Dei symde truleg fritt i vassmassane.
Førde Idrettslag
Førde Idrettslag (ofte forkorta som FIL) er eit lokalt idrettslag i Førde kommune. Idrettslaget blei stifta i 1920. Klubben arbeider med mange ulike idrettar som til dømes fotball, handball, ski, innebandy og friidrett. Dei fleste aktivitetane til idrettslaget går føre seg i området kring Førdehuset og Førde stadion. Idrettslaget
Áji Anárjyri i Lárisa
Ájii Anárjyrí (gresk Άγιοι Ανάργυροι) er ein landsby i periferieininga Lárisa i Thessalía i Hellas. Ájii Anárjyrí var hovudsete i den tidlegare kommunen Krannónas, som no er ei kommunaleining i kommunen Kilelér.
Førde Idrettslag
Det første idrettsanlegget som laget bygde, var hoppbakke og skihytte i Kalsetdalen i 1924. Tidleg på 1930-talet skipa idrettslaget si eiga fotballgruppe (sjå meir nedanfor). Den store utillingsplassen på Toene like ved kyrkja, vart nytta som idrettsplass og fotballbane. I 1932 byrja arbeidet med opparbeiding av idrettsplass på Kronborg. Denne idrettsplassen stod ferdig i 1945. Laget fekk handballag for kvinner i 1946.
Førde Idrettslag har skipa eigne lokale grupper i bygdene, Angedalen har sidan 1955 hatt eiga gruppe under idrettslaget, Holsen har hatt si eiga gruppe sidan 1980. Haukedalen hadde eige idrettslag frå 1938 og fram til 1968, då dette vart slege saman med Førde Idrettslag.
Klubben si fotballgruppe, Førde Fotball har mellom anna både herre- og damelag i 2. divisjon.
Hafstad Idrettspark
I Førde er det planar om eit nytt stort idrettsanlegg på Hafstad, anlegget skal etter planen romme fleire fotballbaner samt fasilitetar for fleire andre idrettar og aktivitetar.
Sommaren 2013 stod dei to nye kunstgrasbanene klare til bruk. Klubbhuset er venta ferdig i løp av 2014.
Espen Hammer
Hammer sine arbeider innanfor den post-kantianske tradisjonen i europeisk filosofi. Hans hovudinteresse knyter seg til modernitet og subjektivitet.
Stjernebiletet Orion
Orion (frå latin Orion) er eit dominerande stjernebilde rundt ekvator på himmelkvelvinga. Figuren har fått namnet sitt etter den greske mytologiske helten Orion.
Dei tre stjernene som ligg i ei rett line midt i stjernebiletet er kjende som Orions belte. Dei har i skandinavisk tradisjon blitt kalla Jakobsstaven. Dei mest lyssterke stjernene er Rigel (Beta Orionis) og Betelgeuse (Alfa Orionis), ei blåkvit og ei raud superkjempe. Mange av dei andre lyssterke stjernene i stjernebiletet er varme, blå superkjempestjerner. Oriontåka ligg sør for Orionsbeltet.
Karakteristikk
Orion grensar til Tyren i nordvest, Floda i sørvest, Haren i sør, Einhyrningen i aust og Tvillingane i nordaust. Det dekkjer 594 kvadratgrader og er det 26. største av dei 88 stjernebileta. Grensene til stjernebiletet vart fastsett av Eugène Delporte i 1930, og er definert av ein polygon med 26 sider.
Orion er best synleg på kveldshimmelen frå januar til mars, og i tropane (mindre enn 8° frå ekvator) kryssar stjernebiletet senit.
Djupromsobjekt
Sverdet til Orion heng frå beltet og består av stjernene θ1 og θ2 Orionis, kalla Trapezium og Oriontåka (M42). Dette er eit av objekta, som ikkje er ei stjerne, som er best synleg for det nakne auga. Ved hjelp av kikkert kan ein lett sjå skya av gryande stjerner, lysande gass og støv. Trapezium-hopen har mange nye stjerner, inkludert fleire brune dvergar, som alle ligg kring 1500 lysår unna. Namnet kjem av at dei fire mest lyssterke stjernene dannar eit trapes.
M78 (NGC 2068) er ei stjernetåke i Orion. med ein samla storleiksklasse på 8,0, er ho langt svakare enn Oriontåka lenger sør, men ligg omtrent like langt frå jorda, kring 1600 lysår. Ho kan lett mistolkast som ein komet i eit teleskop. M78 er knytt til den variable stjerna V351 Orionis, som endrar storleiksklasse i løpet av særs kort tid. Ei anna forholdsvis lyssterk stjernetåke i Orion er NGC 1999. Han har ein storleiksklasse på 10,5 og ligg 1500 lysår frå jorda.
Ei anna kjend stjernetåke er IC 434, Hestehovudtåka, nær ζ Orionis. Ho består av ei mørk støvsky som ser ut som eit hestehovud.
Utanom desse stjernetåkene, kan ein sjå djupromsobjekt som M43, M78, og fleire multiple stjerner som Iota Orionis og Sigma Orionis. Med eit større teleskop kan ein sjå Barnard-sløyfa og Flammetåka (NGC 2024).
Vorab
Vorab er eit fjell i Glarus-Alpane, på grensa mellom kantonane Glarus og Graubünden. Sjølve toppen (3 028 moh) vert òg kalla Bündner Vorab for å skilje han frå den lågare toppen (3 018 moh) Glarner Vorab. Det renn ein bre ned austsida der dalen held fram ned mot Flims. Nordvestsida er derimot stupbratt ned mot Elm.
Krossneset
Krossneset er ein tettstad i Alver kommune i Vestland. Staden har og ligg på Flatøy. Nordhordlandsbrua kjem i land her.
Bånsull
Bånsull eller voggesong er ei nemning på songar sungne for ungar når ein vil roa dei ned eller ha dei til å sova. Bånsullar er som regel enkle, rolege melodiar med mange vers som kan sulla eit barn til å sova. Mange bånsullar er gamle folkeviser. Nyare slike verk blir gjerne kalla kveldssongar eller godnattsongar.
Vogelberg
Vogelberg er eit 3 218 moh høgt fjell i Dei lepontinske Alpane, på grensa mellom kantonane Ticino og Graubünden. Det er den høgaste toppen i Dei lepontinske Alpane sør for Rheinwaldhorn. Vogelberg er eit stort bredekt massiv med fleire mindre toppar: Pizzo Cramorino (3 134 moh) på vestsida og Rheinquellhorn (3 200 moh) på austsida. På nordsida ligg Paradiesbreen som er kjelda til Hinterrhein. Sørsida ligg oppfor dalen Malvaglia (Ticino) og er brattare og utan brear.
Figgjoelva
Figgjoelva er ei elv i Rogaland som renn frå Edlandsvatnet på Ålgård, gjennom Figgjo og til Sele på Jæren. Elva er populær for sportsfiske og er ei av dei 10–15 største lakseelvane i Noreg. Ho har ei lengd på 42,2 km og ein høgdeskilnad på 104 m. Middelvassføringa er på 103 m³/s.
Figgjoelva var i 2000 den nest største lakseelva i Rogaland då det vart fisket 10,6 tonn laks og 677 kg sjøaure.
Elva var grunnlaget for industrien på Ålgård og Figgjo. På Ålgård kjøpte Ole Nielsen rettane til Edlandsfossen og starta opp De Forenede Ullvarefabrikker. Tidlegare vart det òg fiska etter ål.
Al Lubban
Al Lubban  er ein by i Amman guvernement nordvest i Jordan.
Ledincisjøen
Innsjøen vart skapt under NATO-bombinga av Jugoslavia i 1999, då forlatne pumper ved steinbrotet Srebro vart øydelagd og vatnet fylte seg opp. Innsjøen har ikkje noko utsig og veks stadig. I dag er djupna 50 meter og det er venta at han vil verte ein trugsel for landsbyen Stari Ledinci. Det er lagt fram planar om å lage fleire kanalar som vill føre vatnet ut til fleire andre kunstige innsjøar i Fruška Gora.
Vrbas
Vrbas (serbisk kyrillisk Врбас) er ei av dei store elvane vest i Bosnia-Hercegovina. Ho er ei av sideelvane til Sava frå høgre. Ein av byane ho renn gjennom er Banja Luka, hovudstaden i Republika Srpska.
Ledincisjøen
Innsjøen har eit areal på 4 hektar og er omgjeven av bratte klipper, bortsett frå ei slak side. Innsjøen er om lag 400 meter lang og opp mot 100 meter på det breiaste. Middeldjupna er 15 meter. Han ligg om lag 300 meter over havet og inneheld grønt og klårt vatn, på grunn av konstant tilførsel av vatn.
Vrbas
Ho har sitt utspring i fjellet Vranica, og ei totalt lengd på 192 km. Av større byar ho renn igjennom er Uskoplje, Bugojno, Donji Vakuf, Jajce og Banja Luka. Det er òg bygd eit vasskraftverk på elva mellom Jajce og Banja Luka, som produserer opp mot 110 MW straum.
Elva gav i si tid namn til ein av provinsane i Kongedømet Jugoslavia, Vrbas Banovina.
Ein lokal turistattraksjon er elverafting.
Wandflue
Wandflue er eit fjell i Bern-Alpane i Sveits.
Urmakar
Ein urmakar er ein handverkar som lagar, reparerer og/eller sel ur. Ein faglært urmakar skal kunne hjelpe ein kunde i val av ur og andre produkt og tenester, vurdere lønnsemda av ein reparasjon og kunne reparere og gjere vedlikehald av ulike typar ur.
Slagskip
Slagskip er store og pansra krigsskip der hovudbatteriet består av kanonar av det største kaliberet. Slagsskip er større og tyngre armert enn kryssarar og jagarar.
Vinjeåi
Vinjeåi er ei elv i Vinje kommune i Vestfold og Telemark.
Slagskip
Slagsskipa spela ei stor rolle på slutten av 1800-talet og byrjinga på 1900-talet. Etter at den andre verdskrigen var slutt, mista slagsskipet rolla si, ettersom dei er sårbare ovanfor flyangrep, torpedoar og missil, dei er òg særs dyre i drift.
Norske slagsskip
Nedanfor er lista over panserskip/kystslagskip i norsk teneste, etter at Noreg fekk eigen marine i 1814:
Vinjeåi
Systemet høyrer til Skiensvassdraget.
Restriksjonsenzym
Restriksjonsenzym eller restriksjonsendonukleasar er enzym som kløyver DNA-molekyl. Dei er særs vanlege hjå prokaryotar og verkar der som eit vern av genomet til organismen mot framand DNA, til dømes bakteriofag-DNA.
I organismar kjem restriksjonsenzym i lag med metyltransferasar som metylerer restriksjonssekvensane i DNA-et til organismen, slik at restriksjonsenzymet ikkje kløyver desse.
Holborn Head
Holborn Head er eit nes på nordsida av Caithness i Highland i Skottland. Namnet Holborn kjem frå norrønt og tyder «åsfort». Neset kan vere det same som Tarvedunum promotorium som er nemnd av Klaudios Ptolemaois i Geographia. Ytst på neset ligg restane av fortet.
Holburn Head fyr, skrive 'Holburn' i motsetnad til neset som heiter Holborn Head, ligg om lag ein kilometer sør for neset, nær Scrabster Harbour på vestsida av Thurso Bay. Det vart teikna og bygd av David og Thomas Stevenson og stod ferdig i 1862. Fyret er bygd inn i fyrvaktarbustaden, som er uvanleg for skotske fyr der fyret ofte er fråskilt huset.
Lyset vart sløkt i 2003.
Kjelder
''
Hornisgrinde
Hornisgrinde er det høgaste fjellet i Nord-Schwarzwald i Tyskland med ei høgd på 1 164 meter over havet. Hornisgrinde ligg nord i Ortenaukreis i delstaten Baden-Württemberg.
Lyngmoområdet på fjelltoppen er eit naturreservat og stengd for offentlegheita. På toppen av fjellet står eit 206 meter høgt radio- og fjernsynstårn.
Hermaness
Hermaness er det nordlegaste neset på Unst, den nordlegaste busette av Shetlandsøyane i Skottland. Ho består av sjøklipper og lyngheier.
Hornisgrinde
Mummelsee er ein djup innsjø på vestsida av Hornisgrinde. Han er svært populær for turistar som reiser langd Schwarzwaldhochstraße. I følgje segna var det havfruer (tysk Nixen) i innsjøen og «Kongen av Mummelsee» heldt òg til her.
Hermaness
Hermaness naturreservat
Hermaness har vore eit nasjonalt naturreservat sidan 1955 og vert i dag styrt av Scottish Natural Heritage, sjølv om landområdet er eigd av Edmonston-familien frå Baltasound. Her hekkar havhest, havsule, toppskarv, storjo, lundefugl og lomvi.
Naturreservatet omfattar òg Muckle Flugga og Out Stack som ligg utanfor.
Frå 1972 til 1995 heldt ein svartbrynt albatross til på neset, ein særs sjeldan fugl på den nordlege halvkula. Fuglen fekk kallenamnet Albert og var ein stor attraksjon for fuglekikkarar.
Breakfast in America
Breakfast in America er det sjette studioalbumet til det engelske rockebandet Supertramp, gjeve ut av A&M Records den 29. mars 1979. Det vart spelt inn i 1978 i The Village Recorder i Los Angeles. Albumet inneheldt singlar som vart hittar i USA: «The Logical Song» (6. plass), «Goodbye Stranger» (15. plass), «Take the Long Way Home» (10. plass) og «Breakfast in America» (62. plass). I Storbritannia vart «The Logical Song» og tittelsporet topp 10-hittar, dei einaste to gruppa fekk i heimlandet.
Bakgrunn
Som med Even in the Quietest Moments..., skreiv Rick Davies og Roger Hodgson dei fleste av songane kvar for seg, men vart begge oppførte som låtskrivarar på alle songane. Det originale konseptet deira var eit album med songar om forholdet og dei motstridande ideala mellom Davies og Hodgson. Tittelen skulle opphavlege vere Hello Stranger. Hodgson forklarte: «Me forstod at somme av songane faktisk handla om to folk som snakka i lag eller til kvarandre. Eg kunne skrive ned tankemåten hans, og han kunne utfordre livssynet mitt. Levemåtane våre er så forskjellige, men eg er glad i han. Den kontrasten er det som får verda til å gå rundt og det som får Supertramp til å gå rundt. Trua hans er ei utfordring for meg og trua mi er ei utfordring for han.»
Ideen vart etter kvart skrinlagt til fordel for eit album med «morosame» songar, og sjølv om Davies i starten ønskte å halde på tittelen Hello Stranger, vart han overtydd av Hodgson om å endre tittelen til Breakfast in America. Hodgson sa seinare: «Me valde tittelen fordi det var ein morosam tittel. Det passa den morosame kjensla på albumet.» På grunn av tittelen og den eksplisitte satiren over amerikansk kultur i omslaget og tre av songane («Gone Hollywood», «Breakfast in America» og «Child of Vision»), tolka mange lyttarar albumet som ein satire over USA. Medlemmane i Supertramp har alle insistert på at dei fleire referansane til amerikansk kultur berre var tilfeldig og ikkje meint som ein tematisk satire. Hodgson har skildra mistolkinga som ein parallell til korleis Crime of the Century (1974) ofte vart mistolka som eit konseptalbum.
«Gone Hollywood» er opningssporet på Breakfast in America. Songen er skriven av Rick Davies og fortel soga om ein person som flyttar til Los Angeles med håp om bli ei filmstjerne, men finn ut at det var mykje vanskelegare enn han hadde trudd. Han kjempar og vert frustrert, før han til slår gjennom og vert «snakkisen på Boulevard». Teksten var opphavleg meir dyster, men etter press frå dei andre medlemmane, skreiv Davies om songen til å bli meir optimistisk og kommersielt tiltalande.
«Child of Vision» er avslutningssporet. Som «The Logical Song» er eit Wurlitzer elektrisk piano hovudinstrumentet. Etter tekstpartiet går songen inn i ein lang solo på flygel i lag med den originale melodien på ein Wurlitzer. Sporet tonar ut med ein kort saksofonsolo av John Helliwell. Roger Hodgson har sagt at songen vart skriven som eit tilsvar til «Gone Hollywood», og omhandlar korleis amerikanarane lever. Men han innrømde at faktisk hadde lite kjennskap til amerikansk kultur då han skreiv songen. Han sa òg at det var eit visst høve for at han undermedvite hadde Rick Davies i tankane då han skreiv teksten.
Kvar song var kreditert til ein enkel musikar på innsida av omslaget, men på vinyletiketten stod det «Tekst og musikk av Roger Hodgson og Rick Davies», som kombinerte dei to og skapte forvirring om kven som hadde skrive kva.
Innspeling
Albumet gjekk gjennom to rundar med demoinnspelingar. Den første av desse var heimedemoar, som kvar bestod av låtskrivaren (anten Rick Davies eller Roger Hodgson) som song og spelte anten akustisk piano eller Wurlitzer elektrisk piano. Den andre var ein åttespors demo spelt inn i Southcombe Studios i Burbank i California seint i april og tidleg i mai 1978. Det var på desse demoinnspelingane bandet arbeidde fram akkompagnementet til alle songane (utanom «Take the Long Way Home») og fann ut kva rekkjefølgje dei skulle ha på albumet.
Gnissingane mellom Hodgson og Davies var visstnok nesten ikkje-eksisterande på dette albumet. Lydteknikaren Peter Henderson sa: «Dei kom veldig godt overeins og alle var glade. Det var ei særs, særs god stemning og eg trur alle verkeleg var løfta opp av innspelingane og korleis A&M responderte på dei.» Hodgson var ikkje samd i dette, og sa at han og Davies stadig dreiv lenger bort frå kvarandre, og meinte at Davies mislikte mange av songane hans og ikkje sa noko fordi han tenkte at han kom til å bli stemt ned. Melody Maker-skribenten Harry Doherty kom med ein tredje versjon: «Eg var med bandet i tre dagar og eg såg ikkje Davies og Hodgson snakka i lag ein einaste gong, utanom høflege helsingar og slikt.»
Seks av ti spor på Breakfast in America er framført med Wurlitzer elektrisk piano. Wurlitzeren hadde alt vore nytta på eldre Supertramp-songar som «Dreamer» og «Lady».
Plateomslag
Plageomslaget liknar ein utsikt over Manhattan gjennom eit flyvindauge. Det vart designa av Mike Doud og Mick Haggerty. Biletet syner Kate Murtagh, kledd som ei servitrise kalla «Libby», som ei Fridomsgudinne som held opp eit glas appelsinjuice på ein liten tallerken i eine handa og ein meny i den andre, der det står skrive 'Breakfast in America'. I bakgrunnen kan ein sjå Manhattan laga av cornflakes-boksar, oskebeger, bestikk, sirupflasker, eggekartong, salt og pepar, kaffikrus, ketchup- og sennepflasker osv. Alt er måla kvitt.
Denali nasjonalpark
Denali nasjonalpark ligg i det indre Alaska i området rundt Denali (Mount McKinley), det høgaste fjellet i Nord-Amerika. Nasjonalparken dekker 24 585 km².
Breakfast in America
Plateomslag
Breakfast in America vann Grammyprisen i 1980 for beste plateomslag, og slo mellom andre Talking Heads og Led Zeppelin, blant fleire.
Mottaking
I ei positiv melding for Rolling Stone skreiv Stephen Holden at Breakfast in America var ei forbetring over «svermar av bølgjande, Genesis-aktig esoterika» på dei tidlegare albuma deira, og kalla det «eit lærebokdøme på eit post-Beatles, keyboard-sentrert album av engelsk kunstrock som slår den mest djerve balansen mogeleg mellom kvasi-symfonisk klassisisme og rock and roll ... songen her er uvanleg melodiøse og konsist strukturerte, og reflekterer korleis desse musikarane har blitt dynka i amerikansk pop sidan dei flytta til Los Angeles i 1977.» Village Voice-kritikaren Robert Christgau var mindre imponert, og sa at dette «hooky albumet» framkallar «tilfeldige grynt av glede» men manglar kjenslemessig substans på grunn av «eplekjekke» tekstar og ingen «songmessig personlegdom (i motsetnad til nøyaktig synging) og rytmisk framstøyt (i motsetnad til ein beat)».
Platýkambos
Platýkambos (gresk Πλατύκαμπος) er ein landsby og ein tidlegare kommune i periferieininga Lárisa i Thessalía i Hellas. Platýkambos inngår frå 2011 som ei kommunaleining i kommunen Kilelér.
Ved folketeljinga i 2011 hadde kommunaleininga Platýkambos 7 896 innbyggjarar, medan tettstaden med same namn hadde 1 804 innbyggjarar.
Serik
Serik er ein by og eit distrikt i provinsen Antalya i Tyrkia, 38 km aust for byen Antalya, langs kysten av Middelhavet. Byen har kring 50 000 innbyggjarar.
Med 22 km kystlinje, inludert den travle feriestaden Belek er Serik eit stort turistsenter. Belek har mange hotel og golfbanar. Her ligg òg ruinane av Sillion og Aspendos, grotta Zeytinlitaş og fossen Uçansu.
Sillion var ein koloni i kongedømet Pergamon, medan Aspendos var ein av dei viktigaste byane i Pamfyilia.
Breakfast in America
Mottaking
I ei seinare melding for AllMusic skreiv Stephen Thomas Erlewine at albumet var «stramt skrive, fengande med velskapte popsongar» og skildra det som «høgvassmålet» deira. John Doran i BBC Music skreiv at låtskrivinga har ein «uslåeleg kvalitet» og meinte at «alle dei ti songane kunne vore hitsinglar». Sputnikmusic og Tyler Fisher skreiv at det var singlane som var høgdepunkta på grunn av dei «fengande knaggane», og meinte at balladane var «heilt forferdelege». Rob Sheffield, skreiv i The Rolling Stone Album Guide (2004), at han meinte albumet hadde «fine augneblink», inkludert «den glade 'Take the Long Way Home,' den adjektiv-gale 'Logical Song,' og 'Goodbye Stranger.'» William Pinfold i Record Collector rekna albumet som «eit klassisk døme på plettfri framført og produsert transatlantisk softrock frå seint i 1970-åra». Innan 2010 har albumet selt over 20 millionar eksemplar.
Ettermæle
I 1987-utgåva av The World Critics List, rangerte musikkritikaren Joel Whitburn Breakfast in America som det fjerde beste albumet gjennom tidene. I 1994-utgåva av The Guinness All Time Top 1000 Albums, var Breakfast in America rangert på 207. plassen på lista over dei beste rock- og popalbuma gjennom tidene, og det vart rangert på 69. plassen blant dei beste britiske rockealbuma gjennom tidene i 2006 i magasinet Classic Rock. Lyttarar av Triple M rangerte albumet på 43. plassen i ei kåring over dei 100 beste albuma gjennom tidene. Sidan Supertramp ofte hadde vore blant dei mindre kritikarroste banda opp gjennom åra, rangerte magasinet Q Breakfast in America på andreplassen på lista si «Records it's OK to Love» i 2006. I 2000 vart det plassert på 294. plassen på lista til Colin Larkin over dei 1000 beste albuma gjennom tidene.
Innhald
Alle songar er kreditert til Rick Davies og Roger Hodgson. I lista under står dei faktiske låtskrivarane.
Medverkande
Musikars
Supertramp
Produksjon
Prisar
Grammyprisen
Al Mabrak
Al Mabrak  er ein by i Amman guvernement nordvest i Jordan.
Kinnaird Head
Kinnaird Head (frå skotsk-gælisk An Ceann Àrd som tyder «høgt nes») er eit nes i Nordsjøen på austkysten av Skottland. Neset ligg i byen Fraserburgh i Aberdeenshire.
Det første fyret i Skottland tent av Commissioners of Northern Lights vart bygd på neset. Det vart bygd av Thomas Smith i 1787 og er i dag eit fyrmuseum. Fyret vart ombygd frå Kinnaird Castle som vart bygd her i 1570.
I 1929 vart òg det første radiofyret i Skottland sett i drift på Kinnaird Head.
Vallaråi
Vallaråi er ei elv i Seljord kommune i Vestfold og Telemark. Ho har utspringet sitt i Flatsjå (161 moh.) og munnar ut i Seljordsvatnet, like aust for Seljord sentrum. Elva er ein del av Skiensvassdraget.
Liqenatsjøen
Liqenatsjøen eller Kuqishtësjøen (albansk Liqeni i Liqenat eller Liqenati) er eit fjellvatn i Liqenat i fjellkjeda Prokletije vest i Kosovo. Vatnet er forholdsvis stort og er rikt på fisk og salamanderar. Vatnet er kjend i Kosovo og vert vitja av folk som reiser gjennom Rugovakløfta eller folk som skal til toppen av fjelltoppar som Liqenat på 2341 moh. og Žuti kamen på 2522 moh. Liqenat ligg sjølv 1970 moh.
Hengekøye
Ei hengekøye er ei køye av seglduk, flettverk eller liknande til å henge opp mellom to festepunkt. Hengekøyer fungerer som sove- og kvileplass, og dei er ofte brukte ute når vêret er mildt, særleg om sommaren.
Hengekøyer av seglduk vart brukte av det meinige mannskapet på dei fleste orlogsskipa inntil åra like etter andre verdskrig. Om kvelden vart køyene strekte mellom krokar og bøylar oppunder dekk på banjerane. Om dagen vart dei stua bort i finkenett eller køykister. Seinare vart dei erstatta av faste køyer.
Wandfluehorn
Wandfluehorn er eit fjell i Wallis-Alpane i Sveits.
Holme i Meland
Holme er ein tettstad i Alver kommune i Vestland. Staden har og ligg ved Herdlefjorden, sørvest på Holsnøy.
Milton Ness
Milton Ness er eit nes på kysten av Nordsjøen, om lag 3 km sør for landsbyen Johnshaven i Skottland. Neset består klipper av raud sandstein. I nærleiken av neset ligg fleire førhistoriske restar som Morphie-steinen.
ISO 8859-1
ISO 8859-1, eller ISO/IEC 8859-1:1998 Information technology -- 8-bit single-byte coded graphic character sets -- Part 1: Latin alphabet No. 1 eller mindre formelt Latin-1 er del 1 av ISO/IEC 8859, ein standard for koding av teikn i latinske alfabet. ISO 8859-1 omfattar alle ASCII-teikn pluss dei fleste spesialteikn som er brukt i vesteuropeiske språk. Standarden er grunnlaget for to svært vanlege teiknsett: ISO-8859-1 (merk den ekstra bindestreken) og Windows-1252. Begge desse teiknsetta tilordnar eigne teikn i tillegg til ISO 8859-1.
Verdiene 00-1F, 7F, og 80-9F er ikkje definert i ISO 8859-1.
Diktet Metope
Egil A. Wyller skriv: «Dette uhyre bevisste kunstneriske mesterverk har en tidsstruktur, som på en til syvende og sist uanalyserbar måte forener [...] fortid, nutid og fremtid, i en eneste, øyeblikkelig samtidighet som er ordets.»
Bosnia
Regionen Bosnia (Bosna/Босна) er historisk og geografisk den nordlege delen av det som i dag er Bosnia-Hercegovina. Regionen ligg hovudsakleg i Dei dinariske Alpane og strekkjer seg opp til dei sørlege områda av Den pannoniske sletta med elvane Sava og Drina som den nordlege og austlege grensa. Den sørlege middelhavsregionen av landet er Hercegovina.
Historie
Frå midten av 1100-talet skipa ban Kulin ein uavhengig bosnisk stat. Frå 1360-talet inkluderte det bosniske kongedømet områda i Bosnia og det som seinare skulle verte Hercegovina. Som ein del av Det osmanske riket i fire hundre år (1463-1878) utgjorde Bosnia ein stat (sanjak) som inkluderte Hercegovina fram til midten av 1800-talet. Området fekk namnet Bosnia-Hercegovina i 1853 på grunn av ein politisk tvist.
Daniel Gangeskar
Gangeskar har studert samanliknande politikk på Universitetet i Bergen.
Frå 1. juli 2018 til 1. juli 2019 var Gangeskar redaktør for samfunnsredaksjonen ved Studentradioen i Bergen.
Hååna
Hååna (historisk Håelva ) er ei elv i Time og Hå på Jæren. Ho munnar ut i havet like nord for Hå Gamle Prestegard og renn frå Høg-Jæren og nedover i det flate karakteristiske Jærlandskapet. Hååna renn gjennom eit relativt tett folkesett kulturlandskap med eit godt utbygd vegnett. Funn etter mange buplassar viser at her har vore aktivitet av menneske heilt tilbake til steinalderen. Elva kryssar fylkesvegen vest for Nærbø. Hååna er kjent som ei fiskerik elv med laks og aure. Ho har òg ein god bestand av ål, og i vatna i dei øvre områda lever òg sik og røye. Den sjeldne elvemuslingen (Margaritifera margaritifera) finst også i Hååna.
Vasskvaliteten
På grunn av kraftig forureining frå jordbruket er vasskvaliteten til elva særs dårleg. Oppblomstring av blågrønalgar skjer regelmessig. Jærstrendene er freda som landskapsvernområde og strekkjer seg mange mil nordover og sørover frå munningen til Hååna. Her er det både sanddyner og rullesteinstrender med spennande plante- og dyreliv.
I tillegg til Jærstrendene landskapsvernområde har nedbørfeltet fleire landskapsvernområde og reservat knytt til vassdraget.
Tilsigsfeltet har eit areal på berre 170 km².
Vassdraget er vern i Verneplan I for vassdrag.
Jørn Hilme
Jørn Nilsson Hilme, og kalla Skjegle-Jørn, var ein vidgjeten norsk spelemann frå Nord-Aurdal i Valdres. Han er rekna som ein av dei største stilskaparane innanfor Valdres-spelet, og har om lag same vørdnad i Valdres som Myllarguten har i Telemark.
Jørn kom frå små kår, og levde det meste av livet på same vis. Likevel fekk han stor åtgaum som spelemann i Valdres. Når tinndølen Knut Lurås kom til Valdres på ferd med målarskrin og fele, kom han snøgt i lag med han Jørn, og desse bytta slåttar og påverka kvarandre. Gjennom dette møtet vart det ein bindelekk mellom spelet i Telemark og spelet i Valdres.
Jørn hadde slikt eit omdøme som spelemann at det vart sagt han kunne trolle med fela si. Det går fleire segner om han, mellom andre er det fortald at han spela til seg drammeglas. Dette tyder at han spela slik at ølkruset lea på seg. Dette draget ved spelet hans Jørn vart seinare teke opp av sonen hans, Nils Hilme.
Jørn Hilme var og den som tok til å flette fleire ristetak inn i Valdres-springaren. Desse slåttane, som det i alt er sju av, er kalla Hilmerengjene, eller Jørn-rengjene. Desse slåttane er mykje nytta som meisterstykke mellom spelemenn både i Valdres og i andre dalføre.
Hilme-spelet vart mest teke vare på og nytta i Øystre Slidre.
På Valdres Folkemuseum vart dei reist ein minnestein over Jørn Hilme i 1960. I høve avdukinga av «Hilmissteinen» vart det halde kappleik, og sidan eit årleg stemne, Jørn Hilme-stemnet, som går føre seg siste helga i juli kvart år.
Alfred Eriksen
Alfred Eriksen frå Christiania var norsk stortingspolitikar, sokneprest på Karlsøy i Troms frå 1891 til 1911, redaktør og grunnleggar av avisa Nordlys.
Alfrd Eriksen grunnla Nordlys i 1902 og trykte avisa heime i prestebustaden på Karlsøy. Hovudgrunnen var at han rauk uklår med venstreavisa i Tromsø
Alfred Eriksen var ein av fire Arbeiderpartipolitikarar frå Nord-Noreg som vart vald inn på Stortinget i 1903 som dei første frå Arbeidarpartiet. Dei andre tre var Meyer Foshaug og John Lind-Johansen frå Troms og Jørg Berge frå Narvik. Alfred Eriksen vart ekskludert frå Arbeidarpartiet i 1912.
Eli Kari Gjengedal
Eli Kari Gjengedal er ein norsk forfattar og akvaingeniør. Ho er kanskje mest kjend som tidlegare vêrpresentatør i StormGeo med ein sterk nynorsk profil, der ho mellom anna presenterte vêret på TV 2 frå 2000 til 2012. I tillegg har ho i kortare periodar vore programleiar på kanalen.
Eli Kari Gjengedal er utdanna som akvaingeniør og har i tida før jobben i fjernsyn arbeidd som servitør, bartendar og hovmeistar. I 1999 tok ho bartendarprøven og har fleire gonger delteke i NM i cocktailmiksing. Denne kunnskapen nytta ho i den første boka si, Cocktail - 44 vegar til fin bris frå 2005 på Skald forlag, med oppskrifter på drinkar og soger frå utelivsbransjen.
Ho er òg kjend for å ha sunge ei heil vêrmelding som eit reklamestunt på TV 2 i 2009. Klippet vart sett av over 150 000 på nettsida. 11. november 2011 hadde ho på seg ein romdrakt frå VilVite-senteret i Bergen, medan ho presenterte vêret.
Wandfluhhorn
Wandfluhhorn er eit fjell i Dei lepontinske Alpane på grensa mellom Sveits og Italia.
Risenosa
Risenosa er eit fjell (1573 moh) i Ørsta kommune på Sunnmøre. Fjellet ligg aust for bygda Viddal. Til skilnad frå mange av dei andre fjelltoppane i Sunnmørsalpane, manglar Risenosa det kvasse og himmelragande.
Namnet er ei samansetjing av verbet rise, det er, seier Ivar Aasen; "kneise, rage frem, række høit op; ogsaa: optage et stort Rum.", og hokjønnssubstantivet nos, det er "en fremragende brat Forhøining."
Songen Breakfast in America
«Breakfast in America» er tittelsporet på Supertramp-albumet med same namn frå 1979. Songen vart ein liten hit då han kom ut i USA, men nådde topp 10 i Storbritannia. Teksten handlar om ein person som aldri har vore i USA og fantaserer om det. Roger Hodgson og Rick Davies står begge registrert som låtskrivarar.
Etter at Supertramp byrja å spele songen på ein turné utan Roger Hodgson, tok Hodgson æra for å ha skrive songen, og fortalte journalistar at Davies i starten «hata» songen, og trudde ikkje at Davies spelte på innspelinga i det heile. I andre intervju har derimot Hodgson sagt at Davies skapte linja «What's she got? Not a lot.» Hodgson spelte songen på verdsturneen sin i 2010.
Al Mahattah
Al Mahattah  er ein by i Amman guvernement nordvest i Jordan.
Singet dem Herrn
Han vart komponert i Leipzig i 1727. Ein kjenner ikkje til kvifor Bach skreiv motettane sine, bortsett frå Fürchte dich nicht, ich bin bei dir, BWV 228. Det var ingen krav i stillinga hans at han skulle skrive motettar for den lutherske liturgien i Leipzig, noko som forklarar kvifor han skreiv så få av dei, men somme ser ut til å ha vorte skrivne for gravferder. Bach-forskaren Chritoph Wolff meiner at motettane vart skrivne for å lære elevane til Bach forskjellige komposisjons- og framføringsteknikkar. Dette høver godt inn for denne kompliserte og særs nyskapande motetten. Moteten er særs teknisk krevjande for songarane.
8. januar
8. januar er den 8. dagen i den gregorianske kalenderen. Det er 357 dagar att av året (358 under skotår).
Singet dem Herrn
Teksten er henta frå Salme 149: 1-3; Salme 150: 2 & 6 og Johann Gramann (Poliander) (1530).
I motsetnad til kantatane til Bach, som raskt forsvann frå repertoaret etter Bach døydde, vart motettane hans mykje spelt i Leipzig. I 1789 vart denne motetten framført for Mozart då han vitja byen og han skal ha sagt då han høyrte motetten: «Dette er verkeleg noko ein kan lære mykje av!»
Instrumentering og struktur
Stykket er instrumentert for åttedelt kor (SATB, SATB).
Det består av fire satsar:
Arménio
Arménio (gresk Αρμένιο) er ein landsby og ein tidlegare kommune i periferieininga Lárisa i Thessalía i Hellas. Arménio inngår frå 2011 som ei kommunaleining i kommunen Kilelér.
Ved folketeljinga i 2011 hadde kommunaleininga Arménio 2 096 innbyggjarar, medan tettstaden med same namn hadde 756 innbyggjarar.
Weinmannia silvicola
Tōwai eller tawhero (Weinmannia silvicola), er eit middels stort tre som høyrer til familien Cunoniaceae. Treet er svært vanleg nord på Nordøya på New Zealand, og finst i skogar og i utkantar av skogar frå North Cape sør til Waitakere Ranges vest for Auckland. Tōwaitre veks seg opp til 15 m eller meir høgt, og stammen kan nå ein diameter på ein meter.
Eit tre som er nært i slekt med tōwai, kāmahi (W. racemosa), finst i staden for tōwai sør for 38°S.
Tveitåi
Tveitåi er ei elv i Hjartdal kommune i Vestfold og Telemark. Elva, som er ein del av Skiensvassdraget, har utspringet sitt i Bonsvatnet og munnar ut i Bjårvatnet.
Torleiv Bolstad
Torleiv Bolstad var ein framståande spelemann frå Valdres. Han var av dei førande tradisjonsberarane frå dette området i si tid.
Torleiv Bolstad tok til å lære slåttar alt i femårsalderen, av grannen Torstein Rogne. Då han var ti, fekk han seg fele, og fekk mykje spel i nærmiljøet der han voks opp. Han lærde mellom anna mykje spel av Ola Okshovd, og fekk slik nær kjennskap til spelet etter Jørn Hilme.
Som vaksen reiste Bolstad til Oslo, og kom til å halde seg aktiv i lagsarbeidet der, tilknytt Laget for folkemusikk og Valdreslaget. I seinare år reiste han mykje oppatt til Valdres, og var ein skatta læremeister for dei yngre spelemennene der. Torleiv Bolstad hadde eit klokkereint og avslepe spel, som har vore stilskapande for det seinare Valdres-spelet. Han var kjend for ein stødug og god danserytme, og var svært medveten om kvaliteten på dansen, og dialogen mellom dansar og spelemann.
Torleiv Bolstad var mykje i lag med Kjetil Løndal, og desse to var rekna som dei beste konsertspelemennene i samtida.
Det var rekna som eit sårt tap for spelemannsmiljøet at Torleiv Bolstad gjekk bort så tidleg, berre 64 år gamal.
Hardingfeleverket har trykt opp 58 slåttenedskrifter etter Torleiv Bolstad, den største luten slåttenedskrifter frå Valdres i det heile.
Torfeltet
Torfeltet er eit oljefelt i Nordsjøen, knytt opp mot Ekofiskfeltet. Feltet er kalla opp etter guden Tor.
Dobbeltseteventil
Ein dobbeltseteventil er ein seteventil konstruert slik at straumen deler seg i to retningar. Dermed deler krafta frå prosessen seg på to pluggar, slik at kreftene utliknar kvarandre og ikkje verkar inn på ventilspindelen. Dette kallar me ein balansert ventil.
Dobbeltseteventilen eignar seg bra som reguleringsventil, fordi ein ikkje treng noko kraft frå ventilstillaren for å utlikna kreftene som prosessen verkar med.
Dobbeltseteventilar har nokre ulemper. Ved at mediet får ein meir kronglete veg gjennom ventilen, vil han yta etter måten stor motstand for strøyminga. Ein får då òg ei noko meir turbulent strøyming, noko som kan føra til kavitasjon. Slike ventilar tettar ofte dårleg ved full stenging, fordi det er vanskeleg å få begge pluggane til å tetta samstundes.
Anaspida
Anaspida er ein utdøydd urfiskorden i klassen agnatha. Hovudet og kroppen var dekt av skjel. Dei fleste mangla heilt para finnar og hadde ein særprega, såkalla hypocerkal halefinne. Han fanst i silur og devon. Fleire slekter av vel bevarte anaspidar er funne i siluravsetningane på Ringerike.
Bruer i Noreg etter lengd
Dette er ei liste over bruer i Noreg med lengd (full lengd over sjø eller land) på minst 400 meter.
Peter Karl Eberg Pedersen
Peter Karl Eberg Pedersen, var lærar, norskdomsmann, folkehøgskolemann, avismann og forfattar.
Bruer i Noreg etter lengd
Bruer i Noreg
Med nokre unntak har dei fleste av dei lengste bruene i landet vorte bygde etter 1970. Ferjestrekningar over sund og fjordar er i stor grad vorte erstatta av bruer. Sidan tidleg på 1980-talet har likevel undersjøiske tunnelar fleire gonger vorte vald framfor bruer når ein har skulla lage samband over fjordar og sund.
Peter Karl Eberg Pedersen
Liv og virke
Peter Karl Eberg Pedersen vaks opp mellom småkårsfolk i eit miljø som var rikt på forteljekunst, segner og soger, og dette blei ei rik kjelde for diktekunsten hans.
Lærehugen vakna tidleg hos Eberg, som han kalla seg, og i 17-18-årsalderen kom han seg til Bentsen og Foosnæs’ folkehøgskole i Stjørdalen. I 1871 blei han tatt opp ved Tromsø Seminarium, der han blei uteksaminert to år seinare. På seminaret gjekk Eberg i same klasse som Jens Riksheim, og i klassen under gjekk Ananias Brune og Leonhard Næss. Alle blei ivrige norskdomsmenn. På seminaret tok målmannen og diktaren til å blomstre, og Eberg fekk trykt fleire eventyr og dikt i lokalavisene, både på landsmål og dansk-norsk. Eberg var den første nordlendingen som skreiv landsmål mens han gjekk på Tromsø Seminarium.
Frå januar til mai 1874 var Eberg lærar i Bardu før han tok over eit lærardistrikt på Austvågøya i Gimsøy skolekommune i Lofoten. Her var han til april 1878 da han blei lærar på ein privatskole i Sandnessjøen. Etter eit kort opphald her starta han ein friskole for barn i Mosjøen, men frå like før juli 1878 til utpå våren 1879 var han ein av lærarane på Arvesen og Ullmanns folkehøgskolekurs på Bjørge i Seljord i Telemark.
Sommaren 1879 vendte Eberg tilbake til Vefsn. Om hausten starta han eit folkehøgskolekurs for vaksne gutar på Fokstad, og på nyåret 1881 tok han til med eit jentekurs på Alsgård. Både i Seljord og Vefsn øvde han elevane i fleirstemt song, noko som blei hugsa lenge.
Bruer i Noreg etter lengd
Bruer i Noreg
Mange av bruene har vorte finansiert med bompengar. Dette gjeld mellom anna Nye Svinesundsbrua, Askøybrua, Nordhordlandsbrua, Helgelandsbrua, Vesterålsbruene Hadselbrua, Sortlandsbrua og Andøybrua, Gjemnessundbrua og Bergsøysundbrua (Krifast), Stordabrua og Bømlabrua (Trekantsambandet) og Osterøybrua.
Vegbruer på minst 400 meter
Lista kan sorterast for kvar av kolonnane, altså etter namn, lengd, største spenn, opningsår, vegnummer, fylke eller kommune.
Jarnbanebruer på minst 400 meter
Lista kan sorterast for kvar av kolonnane, altså etter namn, lengd, største spenn, opningsår, jarnbane, fylke eller kommune.
Peter Karl Eberg Pedersen
Liv og virke
I 1881 gav Eberg ut den lyriske diktsyklusen ”Anna Roggløy”. Boka fekk god mottaking i avisene. Nordlands Folkeblad skreiv: ”Anna Roggløy er det første arbeide, den unge forfatter fremlægger for almenheden, og denne debut vidner om et umiskjendeligt talent og giver løfte, om at nærværende sangkrans vil følges af flere.”
Eberg sleit i Kristiania. Han lånte pengar av Ivar Aasen, og han fekk økonomisk stønad av vennen Leonhard Næss. Anders Hovden delte ei stund hybelen sin med Eberg. Men så blei Eberg lagt inn på Rigshospitalet for å bli operert for tæring som han hadde vore plaga med fleire gonger.
Bruer i Noreg etter lengd
Bakgrunnsstoff
Denne artikkelen er ei omsetjing av «Liste over broer i Norge etter lengde» henta frå Wikipedia på bokmål 11. mars 2008. Bokmålsartikkelen sa dette om kjeldene for artikkelen:
Peter Karl Eberg Pedersen
Liv og virke
”Det umiskjendelige Talentet”, som ei avis kalla Eberg, slokna i sjukesenga på Rigshospitalet 20, mai 1882.
Bruer i Noreg etter lengd
Kjelder
Lista over vegbruer er basert på ei liste samla av Eugenio A. Merzagora, publisert på Gunnar Lotsbergs «The World's Longest Tunnel Page». Opplysningar om bruene er henta frå fleire ulike kjelder, mellom anna boka Våre bruer av Johan Brun (ISBN 82-496-0760-0).
Peter Karl Eberg Pedersen
Minnesmerke og nydikting
Hausten 1988 blei det avduka ei byste av Petter Karl Eberg Pedersen utanfor Statoil-bygget i Mekila i Harstad.
Under Festspela i Nord-Noreg i Harstad i 1990 laga festspelkomponist Synne Skouen ”Balladen om Anna Roggløy” basert på Eberg sin diktsyklus. Hovudrollene blei spelt av Lars Klevstrand, Eivind Bøksle og Anitta Suikkari.
Vegtunnelar i Noreg
Det var i januar 2007 952 vegtunnelar i Noreg, med ei samla lengd på 865 km. 68 vegtunnelar i Noreg er over 3000 meter lange. 26 norske vegtunnelar er undersjøiske.
Ein rapport utarbeidd av Vegdirektoratet i 2003 viste at det då var 758 tunnelar på europa- og riksvegane og 154 på fylkesvegane. Av desse var 193 tunnelar i Hordaland og 140 i Sogn og Fjordane. Den gjennomsnittlege tunnellengda var ca. 945 meter. Av tunnelane på europa- og riksvegane hadde 81% ljos, medan 23 % av tunnelane hadde ventilasjonsanlegg.
Vegtunnelar i Noreg over 3000 meter
Lista kan sorterast for kvar av kolonnane, altså etter namn, lengd, opningsår, vegnummer, fylke eller kommune. Sjå artiklane om dei enskilde tunnelane for meir informasjon. Kategori:Tunnelar i Noreg med underkategoriar har også artiklar om ein del kortare tunnelar.
Legg merke til at Statens vegvesen på sine skilt gjerne rundar av lengda på tunnelar til næraste ti meter.
Kjelder
Denne artikkelen byggjer på «Veitunneler i Norge» henta frå Wikipedia på bokkmål 8. juli 2008. I artikkelen vart dette opplyst om kjeldene:
«Hovedlista er basert på en liste utarbeidet av Gunnar Lotsberg og publisert på The World's longest Tunnel Page. Grunnlagslisten er brukt med tillatelse. Data er hentet fra flere forskjellige kilder, blant annet Gunnar Lotsbergs liste og dokumentet Beregning av gjenanskaffelsesverdien av riksvegnettet (2004).»
Bakgrunnsstoff
Tunnlar i Norge
Bilecik
Bilecik er ein by i Tyrkia i provinsen Bilecik. Han har kring 40 000 innbyggjarar (2008). Byen har i aukande grad vorte ein turistad med ei rik arkitekturarv. Bilecik er medlem av European Association of Historic Towns and Regions.
30 km søraust for Bilecik ligg Söğüt, ein liten by der Det osmanske riket vart grunnlagd i 1299.
Klima
Bilecik har eit middelhavsklima nær grensa til kontinentalklima med kalde og often snørike vintrar og varme og tørre somrar. Somrane er varme og tørre med temperaturar vanlegvis over 30 °C midt på sommaren.
Rembrandt
Rembrandt Harmenszoon van Rijn var ein nederlandsk målar, teiknar og grafikar. Han blir rekna som ein av dei mest sentrale målarane i barokken og den viktigaste nederlandske målaren på 1600-talet. Ved sida av at han er kjent for dei mange måleria sine, var han òg ein særs dyktig teiknar og grafikar. Rembrandt levde og virka i ein periode som historikarar kallar den hollandske gullalderen, ein periode som stort sett var på 1600-talet. I denne perioden nådde kulturen, vitskapen, handelen, den militære styrken og dei politiske innverknadane i Nederland eit høgdepunkt.
Svein Urædd
Svein Urædd var eit målblad som kom ut i tidsrommet 1868 - 1870. Bladet kom ut ein gong i veka i Christiania. I 1871 starta bladet opp att under nytt namn; Andvake. Det stogga i juni det året. Mange av medarbeidarane kom til å arbeide vidare i Fram – eit vikoblad for målmenne og bondevenne, som Olaus Fjørtoft gav ut 1871-73.
Wasenhorn i Bern-Alpane
Wasenhorn er eit fjell i Bern-Alpane i Sveits.
Separasjon
Dette kan skje antan ved faktisk separasjon/samlivsbrot, eller ved separasjon etter lova. Separasjon etter norsk lov skjer ved løyve eller i sjeldne tilfelle ved dom på separasjon etter reglane i ekteskapslova, legal separasjon.
Kvar av ektefellane kan krevje separasjon. Viss partane flyttar frå kvarandre, og altså blir faktisk separert, så kan kvar av dei eller begge krevje skilsmisse etter 2 år. Det vanlege er likevel at ein eller begge søker Fylkesmannen om løyve til separasjon. Når partane deretter ikkje har budd saman i eitt år, kan kvar av dei eller begge krevje skilsmisse.
Ein separasjon blir utan rettsverknad viss partane held fram samlivet eller flyttar saman igjen. Samliv i ei overgangstid til samlivet blir brote, eller kortvarige forsøk på å gjenoppta samlivet har likevel ikkje denne verknaden.
Viss ektefellane har felles born som er under 16 år, så må ektefellane møte til mekling med formål å kome fram til ein avtale om foreldreansvaret, kvar borna skal bu fast (dagleg omsorg) og samvær, før dei kan søke om og få løyve til separasjon.
Verknaden av løyve til eller dom på separasjon inntrer den dagen løyvet blir gitt eller dommen blir avsagt, viss ikkje anna blir bestemt.
Verknadane av separasjon etter lova er mellom anna at den gjensidige underhaldsplikta opphøyrer, og det gjer også den gjensidige arveretten.
Elva Tokke
Tokke er ei elv i Vestfold og Telemark som har utspring frå innsjøen Totak i Vinje og utløp i innsjøen Bandak i Tokke. Systemet er ei del av Skiensvassdraget.
Tokkeutbygginga i perioden 1959–79 femner 7 kraftstasjonar (i alt 976 MW, 4492 GWh). Kostnadene ved utbygginga vart under 2,0 øre per kWh.
Karamürsel
Karamürsel er ein by og eit distrikt nordvest i Tyrkia i provinsen Kocaeli. Byen har kring 45 000 innbyggjarar.
Karamürsel ligg ved kysten av Izmitbukta.
Karamürsel vart hardt råka av jordskjelvet i İzmit i 1999, og 164 menneske i byen mista livet. Mange mista heimane sine.
Karamürsel har ei lang historie som base for marinen. Det første osmanske skipsverftet vart lagt her i 1327.
Lauteraarhorn
Lauteraarhorn er eit fjell (4042 m) i Aar-massivet i Bern-Alpane i Sveits. Fjellet ligg nær Schreckhorn (i nordleg retning) og Finsteraarhorn (i sørleg retning). Ved foten av Lauteraarhorn ligg Lauteraargletscher og Finsteraargletcher, brear som flyt saman i Unteraargletscher.